**Norvēģijas finanšu instrumenta 2014. – 2021.gada perioda programmas “Uzņēmējdarbības attīstība, inovācijas un mazie un vidējie uzņēmumi” divpusējās sadarbības fonda pieteikumu atlases nolikums**

|  |  |
| --- | --- |
| **Par divpusējās sadarbības fonda iniciatīvu ieviešanu atbildīgā iestāde**  | **Latvijas Investīciju un attīstības aģentūra**Pērses iela 2, Rīga LV – 1442 Tālrunis: 67039400E-pasts: liaa@liaa.gov.lv |
| **Programmas nosaukums** | Norvēģijas finanšu instrumenta 2014. – 2021.gada perioda programma “Uzņēmējdarbības attīstība, inovācijas un mazie un vidējie uzņēmumi” divpusējais sadarbības fonds (turpmāk – divpusējās sadarbības fonds) |
| **Donorvalsts programmas partneris** | Norvēģijas Karalistes valsts institūcija “Innovation Norway” |
| **Divpusējais sadarbības fonda iniciatīvu regulējošie Ministru kabineta noteikumi** | Ministru kabineta 2020.gada 18. augusta noteikumi Nr. 500 “Norvēģijas finanšu instrumenta 2014. – 2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” divpusējās sadarbības fonda iniciatīvu īstenošanas noteikumi”; (turpmāk – MK noteikumi Nr. 500). |
| **Divpusējās sadarbības fonda iniciatīvu mērķis** | Pilnveidot sadarbību un uzlabot savstarpējās zināšanas un izpratni starp Latviju un Norvēģiju zaļo inovāciju, dzīves kvalitāti uzlabojošu tehnoloģiju, informācijas un komunikāciju tehnoloģiju attīstības jomā. |
| **Divpusējā sadarbības fonda kopējais finansējums** | 125 000 EUR |
| **Norvēģijas finanšu instrumenta līdzfinansējums** | 100 % |
| **Pieteikuma iesniegšanas termiņš** | Noteikt Programmas apsaimniekotāja sludinājumā par iespēju komersantiem pieteikties dalībai attiecīgajā iniciatīvā |
| **Atbalsta veids** | *de minimis* atbalsts saskaņā ar Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013) |
| **Pieteikumu atlases īstenošanas veids** | Atklāts konkurss |

1. **Prasības komersantam**
2. Uz atbalstu dalībai divpusējā sadarbības fonda iniciatīvās var pretendēt Latvijas Republikas komercreģistrā reģistrēts komersants, ja tas uz lēmuma pieņemšanas brīdi atbilst :
	1. komersantam nav Valsts ieņēmumu dienesta administrēto nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
	2. komersantam ar tiesas spriedumu nav pasludināts maksātnespējas process, ar tiesas spriedumu netiek īstenots tiesiskās aizsardzības process vai ārpustiesas tiesiskās aizsardzības process un tā saimnieciskā darbība nav izbeigta vai apturēta;
	3. komersantam atbalsta apmērs kopā ar attiecīgajā fiskālajā gadā un iepriekšējos divos fiskālajos gados piešķirto *de minimis* atbalstu nepārsniedz Komisijas regulas Nr. 1407/2013 3. panta 2. punktā noteikto maksimālo *de minimis* atbalsta apmēru. *De minimis* atbalsta apmērs tiek vērtēts viena vienota uzņēmuma līmenī. Viens vienots uzņēmums ir tāds uzņēmums, kas atbilst Komisijas regulas Nr. 1407/2013 2. panta 2. punktā noteiktajam;
	4. komersants darbojas saimnieciskās darbības nozarēs un veic darbības, kuras nav minētas Komisijas regulas Nr. 1407/2013 1. panta 1. punktā un MK noteikumu 1. pielikumā. Ja komersants vienlaikus darbojas vienā vai vairākās Komisijas regulas Nr. 1407/2013 darbības jomās, *de minimis* atbalsta saņēmējs nodrošina šo nozaru darbību vai izmaksu nodalīšanu saskaņā ar Komisijas regulas Nr. 1407/2013 1. panta 2. punktu;
	5. komersants nesaņem *de minimis* vai citu atbalstu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem;
	6. komersantam nav noteiktas Starptautisko un Latvijas Republikas nacionālo sankciju likuma 11.2pantā noteiktās sankcijas;
	7. komersants ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu pārkāpumā, kas izpaužas kā vienas vai vairāku tādu personu (līdz piecām personām) nodarbināšanu, kuras nav tiesīgas uzturēties Latvijas Republikā vai nav sodīts par Krimināllikuma 280. panta otrajā daļā minētā noziedzīgā nodarījuma izdarīšanu vai tam nav piemēroti piespiedu ietekmēšanas līdzekļi par minētā noziedzīgā nodarījuma izdarīšanu.
3. **Attiecināmās izmaksas**
4. Divpusējā sadarbības fonda iniciatīvas ietvaros komersantam ir attiecināmas šādas izmaksas:

2.1. konferenču un forumu, semināru, sanāksmju, kursu, informatīvo pasākumu, izstāžu un kontaktbiržu vai starptautisko organizāciju rīkoto pasākumu dalības maksa;

2.2. organizatora noteiktā maksa par informācijas izvietošanu kontaktbiržas vai konferences katalogā;

2.3. komandējuma izmaksas ne vairāk kā diviem komersanta pārstāvjiem saskaņā ar normatīvo aktu par kārtību, kādā atlīdzināmi ar komandējumiem saistītie izdevumi, ja tie nepārsniedz 2000 *euro* vienai personai vienam komandējumam. Kopējā komandējuma dienu skaitā ieskaita iniciatīvas norises laiku un papildus ne vairāk kā divas dienas. Komandējuma attiecināmajās izmaksās ietilpst:

2.3.1. dienas nauda, saskaņā ar normatīvo aktu par kārtību, kādā atlīdzināmi ar komandējumiem saistītie izdevumi;

2.3.2. faktiskās izmaksas, t.sk. bankas komisijas, kas radušās komersanta darbiniekam, norēķinoties ar personisko maksājumu karti ārvalstīs, atbilstoši iesniegtajam avansa norēķinam;

2.3.3. ar viesnīcas (naktsmītnes), ieskaitot brokastu izdevumus viesnīcā un ar viesnīcas (naktsmītnes) pakalpojumu izmantošanu saistītie izdevumi (tai skaitā pakalpojuma sniedzēja noteiktās papildu izmaksas, bez kurām pamatpakalpojumu nav iespējams iegādāties). Viesnīcas (naktsmītnes) pakalpojumu attiecināmās izmaksas tiek attiecinātas tikai par tām naktīm, kas atbilst komandējumā pavadīto dienu skaitam. Viesnīcas (naktsmītnes) pakalpojumu izmaksas ir attiecināmas, izmantojot arī starpnieku pakalpojumus, ja pakalpojumi neietver komisijas maksu;

2.3.4. ceļa (transporta) izdevumi līdz divpusējā sadarbības fonda iniciatīvas norises vietai un atpakaļ līdz pastāvīgajai darba vietai, kā arī maksa par pārbraucieniem, ja iniciatīvas ietvaros plānoti vairāki pasākumi, atbilstoši ekonomiskās klases tarifiem vai tai pielīdzināmas klases tarifiem, ja tiek izmantots dzelzceļa transports, gaisa transports, ūdenstransports, starpvalstu koplietošanas autotransports (autobuss). Ceļa (transporta) izdevumos tiek attiecināta arī braukšana ar kopējās lietošanas transportlīdzekļiem (arī taksometru) līdz lidostai, dzelzceļa stacijai, autoostai, kuģu piestātnei un no tām (arī no dzīvesvietas un atpakaļ), ieskaitot pasažieru apdrošināšanas obligātos maksājumus. Ceļa (transporta) izdevumi ir attiecināmi, arī izmantojot starpnieku pakalpojumus, ja pakalpojumi neietver komisijas maksu;

2.3.5. braukšanas izdevumus attiecīgās valsts sabiedriskajā transportā (arī taksometros) atlīdzina par summu, kas nepārsniedz 30 % no visām komandējuma dienām noteiktās dienas naudas kopsummas;

2.3.6. bagāžas pārvadāšanas izmaksas, ja bagāža nepieciešama mārketinga materiālu nogādāšanai;

2.4. pievienotās vērtības nodoklis 2.1., 2.2. un 2.3. apakšpunktos norādītajām izmaksām, ja pievienotās vērtības nodokli nevar atgūt atbilstoši normatīvajiem aktiem nodokļu politikas jomā[[1]](#footnote-2).

1. Komersantam noteiktās izmaksas tiek attiecinātas no divpusējās sadarbības fonda iniciatīvas izsludināšanas datuma Programmas apsaimniekotāja tīmekļa vietnē [www.liaa.gov.lv](http://www.liaa.gov.lv), ja programmas apsaimniekotājs pieņēmis lēmumu par pieteikuma apstiprināšanu vai atzinumu par nosacījumu lēmumā ietvertā nosacījuma izpildi, ja iepriekš ir pieņemts lēmums ar nosacījumu.
2. **Pieteikuma noformēšanas un iesniegšanas kārtība**
3. Pieteikumus iesniedz līdz sludinājumā norādītajam beigu termiņam, ko Programmas apsaimniekotājs publicē savā tīmekļa vietnē [www.liaa.gov.lv](http://www.liaa.gov.lv) un Norvēģijas finanšu instrumenta programmu vienotajā tīmekļa vietnē <https://norwaygrants.lv/> par iespēju pieteikties divpusējās fonda iniciatīvā.
4. Lai pieteiktos divpusējās sadarbības fonda iniciatīvai, komersants iesniedz Programmas apsaimniekotājam:
	1. aizpildītu pieteikumu atbilstoši nolikuma 1.pielikuma veidlapai;
	2. pieteikumā norāda *de minimis* atbalsta uzskaites sistēmā izveidotās un apstiprinātās komersanta veidlapas identifikācijas numuru vai iesniedz veidlapu par sniedzamo informāciju *de minimis* uzskaitei un piešķiršanai atbilstoši kārtībai un formai, kāda ir noteikta noteikumos par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem. Sagatavojot šajā punktā noteikto informāciju, komersants pārbauda, vai *de minimis* atbalsta uzskaites sistēmā ir iekļauti dati par tam līdz pieteikuma iesniegšanas brīdim piešķirto *de minimis* atbalstu. Ja šie dati sistēmā nav iekļauti vai tie neatbilst komersantam izsniegtajās uzskaites veidlapās par *de minimis* atbalsta piešķiršanu ietvertajiem datiem, komersants, pieteikumam pievieno atbalsta sniedzēju izsniegtās uzskaites veidlapas par *de minimis* atbalsta piešķiršanu (apliecinātas kopijas).” Lai piekļūtu *de minimis* atbalsta uzskaites sistēmai, komersants izmanto Valsts ieņēmumu dienesta Elektroniskās deklarēšanas sistēmu <https://eds.vid.gov.lv/>;
	3. citus dokumentus, kurus komersants uzskata par nepieciešamiem pieteikuma kvalitatīvai izvērtēšanai.
5. Šī nolikuma 5.punktā norādītos dokumentus var iesniegt:
	1. elektroniskā formā, parakstītu ar drošu elektronisko parakstu, atbilstoši normatīvajiem aktiem par elektronisko dokumentu apriti un noformēšanu, nosūtot uz Programmas apsaimniekotāja elektroniskā pasta adresi liaa@liaa.gov.lv.

E-pasta tematā jānorāda teksts “pieteikums dalībai divpusējā sadarbības fonda iniciatīvā”. E-pasta un pielikumu izmērs nedrīkst pārsniegt 15 MB. Informācija par dokumentu parakstīšanu ar drošu elektronisku parakstu ir pieejama www.eparaksts.lv;

* 1. papīra formā, noformējot to atbilstoši normatīvajam aktam par dokumentu izstrādāšanas un noformēšanas kārtību un nosūtot pa pastu ierakstītā vēstulē uz Programmas apsaimniekotāja adresi: Pērses ielā 2, Rīgā, LV-1442 Pieteikumu jāiesniedz 1 eksemplārā (oriģināls).
1. Pieteikumu paraksta komersanta atbildīgā persona vai tā pilnvarota persona. Personas, kura paraksta pieteikumu, paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja pieteikumu paraksta komersanta pilnvarotā persona, pieteikumam pievieno attiecīgu dokumentu par konkrētai personai izdotu pilnvarojumu.
2. Ja projekta iesniegumu nosūta **pa pastu**, par projekta iesnieguma iesniegšanas datumu uzskata pasta zīmogā norādīto nosūtīšanas datumu, un par projekta iesnieguma iesniegšanas laiku tiek uzskatīts ierakstītās vēstules nosūtīšanas laiks.
3. Ja projekta iesniegums tiek iesniegts pēc projektu iesniegumu iesniegšanas beigu termiņa, tas netiek vērtēts, un Programmas apsaimniekotājs atsaka to pieņemt un par to informē projekta iesniedzēju.
4. Pieteikumā summas norāda *euro* ar precizitāti līdz 2 zīmēm aiz komata.
5. **Pieteikumu vērtēšanas kārtība**
6. Programmas apsaimniekotājs izvērtē komersanta pieteikumu atbilstoši MK noteikumu Nr. 500 2. pielikuma pieteikumu atlases kritērijiem viena mēneša laikā no attiecīgās iniciatīvas pieteikumu iesniegšanas termiņa beigām.
7. Pieteikumi tiek vērtēti atbilstoši pieteikumu atlases kritēriju piemērošanas metodikai (šī nolikuma 2.pielikums).
8. Uzsākot pieteikuma vērtēšanu, Programmas apsaimniekotājs vispirms vērtē pieteikuma atbilstību atlases 1. kritērijam.
9. Ja konstatē, ka pieteikums neatbilst atlases 1. kritērijam, vērtēšanu neturpina un komersantam tiek nosūtīts lēmums par pieteikuma noraidīšanu.
10. Ja konstatē, ka pieteikums atbilst atlases 1. kritērijam, pieteikuma vērtēšanu turpina atbilstoši pieteikuma atlases 2., 3., 4., 5., 6., 7., 8., 9. un 10. kritērijam (ja attiecināms). Ja pieteikums neatbilst kādam no atlases kritērijiem, vērtēšanu neturpina un komersantam tiek nosūtīts lēmums par pieteikuma noraidīšanu.
11. Ja konstatē, ka pieteikums atbilst šī nolikuma 15. punktā norādītajiem atlases kritērijiem, tad turpina pieteikuma vērtēšanu atbilstoši atlases 7. un 8. kritērijam. Ja pieteikums atbilst atlases 7. un 8. kritērijam, komersantam tiek nosūtīts lēmums par pieteikuma apstiprināšanu.
12. Ja konstatē, ka atlases 7. un 8. kritērija izvērtēšanai pietrūkst informācijas, komersantam tiek nosūtīts lēmums ar nosacījumu, norādot kāda papildu vai precizējoša informācija ir nepieciešama un nosakot termiņu, kas nav ilgāks par piecām darba dienām, papildu informācijas iesniegšanai. Komersants veic tikai darbības, kuras ir noteiktas lēmumā par pieteikuma apstiprināšanu ar nosacījumu, nemainot pieteikumu pēc būtības.
13. Pēc papildu vai precizētās informācijas saņemšanas, Programmas apsaimniekotājs divu darba dienu laikā izvērtē veiktos precizējumus pieteikumā atbilstoši 7. un 8. kritērijam, kā arī atkārtoti izvērtē pieteikuma atbilstību 9. kritērijam.
14. Ja, izvērtējot saņemto papildu informāciju konstatē, ka pieteikums atbilst visiem kritērijiem, komersantam tiek nosūtīts atzinuma par nosacījumu izpildi.
15. Ja pēc saņemtās papildu informācijas izvērtēšanas tiek konstatēts, ka informācija joprojām nav pietiekama, lai pārliecinātos par pieteikuma atbilstību 7. un 8. kritērijiem vai arī komersants nav iesniedzis pieprasīto informāciju noteiktajā termiņā, komersantam tiek nosūtīts atzinums par nosacījumu neizpildi.
16. Ja pēc saņemtās papildu informācijas izvērtēšanas tiek konstatēts, ka Pieteikums atbilst 7. un 8. kritērijam, bet neatbilst 9. kritērijam, PIN atbildīgais darbinieks sagatavo lēmuma projektu par pieteikuma noraidīšanu.
17. Pieteikuma atlases 10. kritēriju vērtē, ja iesniegto pieteikumu skaits ir pārsniedzis iniciatīvā noteikto maksimāli pieļaujamo pieteikumu skaitu. Ja pieteikums tiek noraidīts, pamatojoties uz skaitlisko ierobežojumu, komersantam tiek nosūtīts lēmums par pieteikuma noraidīšanu pieteikumu skaitliskā ierobežojuma dēļ, norādot, ka pieteikums tiks apstiprināts, ja kāds no apstiprinātajiem komersantiem noteiktajā termiņā ar Programmas apsaimniekotāju nenoslēgs līgumu.
18. Ja dalībai divpusējās sadarbības fonda iniciatīvā ir noteikts pieteikumu skaitlisks ierobežojums, tad pieteikumus, kas atbilst visiem pieteikuma atlases kritērijiem, sakārto pēc to iesniegšanas datuma un laika. Vispirms tiek apstiprināti tie pieteikumi, kurus Programmas apsaimniekotājs ir saņēmis agrāk.
19. Lēmumā par pieteikuma apstiprināšanu vai atzinumā par lēmumā ietvertā nosacījuma izpildi tiek iekļauta arī informācija par piešķirtā *de minimis* atbalsta apmēru un aicinājums paraksttiesīgo amatpersonu piecu darba dienu laikā slēgt civiltiesisku līgumu par dalību divpusējās sadarbības fonda iniciatīvā (3. pielikums).

Cilviltieskais līgums par dalību divpusējas sadarbības fonda iniciatīvā jānoslēdz ne vēlāk kā līdz iniciatīvas norises dienai, kas norādīta sludinājuma tekstā atbilstoši MK noteikumu Nr.500 17.1.apakšpunktam.

1. Programmas apsaimniekotāja lēmumu par projekta iesnieguma noraidīšanu un atzinumu par lēmumā ietvertā nosacījuma izpildi/neizpildi var apstrīdēt, iesniedzot attiecīgu iesniegumu Latvijas Investīciju un attīstības aģentūras direktoram (turpmāk - Direktors). Direktora pieņemto lēmumu par apstrīdēto Programmas apsaimniekotāja lēmumu var pārsūdzēt, iesniedzot pieteikumu Administratīvās rajona tiesas attiecīgajā tiesu namā.

**V. Papildu informācija**

1. Jautājumus par projekta pieteikuma sagatavošanu un iesniegšanu lūdzam nosūtīt uz elektroniskā pasta adresi nor.projekti@liaa.gov.lv vai zvanot uz tālruni 67039465. Projekta iesniedzējs jautājumus par konkrēto projektu pieteikumu atlasi iesniedz ne vēlāk kā trīs darbdienas līdz projektu pieteikumu iesniegšanas beigu termiņam.
2. Ja projekta iesniedzējs rakstiski ir lūdzis atbildēt uz jautājumu par projekta pietiekuma sagatavošanu un iesniegšanu, Programmas apsaimniekotājs atbildi sniedz vienas darbdienas laikā no jautājuma saņemšanas dienas, nosūtot to elektroniski.
3. Ja ir aizdomas par nesaimniecisku finanšu instrumentu līdzekļu izlietošanu, interešu konfliktu vai korupciju Norvēģijas finanšu instrumentu ieviešanā, par to jāziņo Finanšu instrumentu birojam, vadošajai iestādei vai jebkurai citai iestādei, kas ir atbildīga par Norvēģijas finanšu instrumentu sekmīgu ieviešanu. Sūdzības var iesniegt personīgi, pa pastu un elektroniski. Detalizētāka informācija par institūcijām, kurās var ziņot, skatīt vienotajā finanšu instrumentu tīmekļvietnē <https://norwaygrants.lv/zino-par-parkapumiem/>.

**Pielikumi:**

|  |  |  |
| --- | --- | --- |
| 1.pielikums | Pieteikuma veidlapa |  |
| 2.pielikums | Pieteikuma atlases kritēriju piemērošanas metodika |  |
| 3.pielikums | Līguma par dalību divpusējās sadarbības fonda iniciatīvā projekts  |  |

Apstiprināts ar Norvēģijas Finanšu instrumenta departamenta direktora 2021.gada 29.jūnija rīkojumu Nr. 1.1-2/2021/54

Norvēģijas finanšu instrumenta

departamenta direktors J.Ločmelis

*Siliņa, 67039465*

**1.pielikums**

**PIETEIKUMS**

|  |  |
| --- | --- |
| **Iniciatīvas nosaukums:**  |  |

|  |  |
| --- | --- |
| Komersanta nosaukums: |  |
| Reģistrācijas nr.: |  |
| Juridiskā adrese:(Iela, mājas nr., pasta indekss, valsts) |  |
| Tīmekļa vietne: |  |
| e-pasta adrese: |  |
| Kontakttālrunis: |  |
| Saziņa ar komersantu\*:\* Atzīmējot kādu no saziņas veidiem, komersants piekrīt saņemt dokumentus un oficiālo saziņu saistībā ar pieteikumu uz pieteikumā norādīto e-pasta vai korespondences adresi. | Komersants **piekrīt saziņai tikai elektroniski uz pieteikumā norādīto e-pasta adresi**. Dokumentiem jābūt elektroniski parakstītiem ar drošu elektronisko parakstu.  |
| Komersants piekrīt **tikai saziņai pa pastu**. Visa veida dokumentācija tiek sūtīta pa pastu ierakstītā vēstulē uz norādīto komersanta juridisko vai faktisko adresi (vajadzīgo pasvītrot).  |
| Komersants **piekrīt no LIAA saņemt dokumentāciju parakstītu ar drošu elektronisko parakstu uz komeranta pieteikumā norādīto e-pasta adresi**, tomēr no komersanta puses saziņa var tikt organizēta pa pastu. |
| *De minimis atbalsta uzskaites sistēmā* izveidotās un apstiprinātās *de minimis* veidlapas identifikācijas numurs (*ja attiecināms*) |  |

**Komersanta dalības pamatojums:**

|  |  |
| --- | --- |
| **Iniciatīvas apmeklējuma mērķis** (sniedziet informāciju par Jūsu uzņēmuma dalības mērķi. Norādiet, kāda veida sadarbību vēlētos veidot ar donorvalsts (Norvēģijas) partneri aktivitātes ietvaros) |  |
| **Komersanta darbības joma un produkta/tehnoloģijas apraksts:**(sniedziet aprakstu par uzņēmuma pamatdarbību, darbības nozari, kā arī produkta/tehnoloģijas aprakstu, kuru uzņēmums ir izstrādājis un paredz attīstīt, kā arī vēlētos prezentēt iniciatīvas ietvaros (*ja attiecināms*)) |  |
|  **Iniciatīvas dalības nosacījumi:**(norāda papildus nosacījumus konkrētajai iniciatīvai, ja nepieciešams) |  |

**Plānotās komandējuma izmaksas (norāda izmaksas bez PVN\*):**

|  |  |
| --- | --- |
| **Attiecināmās izmaksas**  |  |
| **Dalībnieku skaits** (norāda maksimālo dalībnieku skaitu) |  \_\_\_\_ (cilv.) |
| **Dienas nauda**(norāda maksimālo dienas naudu un dienu skaitu) | **\_\_\_\_ EUR** |
| **Viesnīcas (naktsmītnes) izdevumi**(norāda maksimālo viesnīcas (naktsmītnes) izdevumu apmēru un nakšu skaitu) | **\_\_\_ EUR** |
| **Ceļa un sabiedriskā transporta izdevumi:**1. ceļa (transporta izdevumi), t.sk., bagāžas pārvadāšanas izmaksas mārketinga materiālu nogādāšanai;
2. braukšanas izdevumus sabiedriskajā transportā, nepārsniedzot 30 % no visām komandējuma dienām noteiktās dienas naudas kopsummas.
 | **\_\_\_ EUR** |
| **Konferenču un forumu, semināru, sanāksmju, kursu, informatīvo pasākumu, izstāžu un kontaktbiržu vai starptautisko organizāciju rīkoto pasākumu dalības maksa** | **\_\_\_ EUR** |
| **Maksa par informācijas izvietošanu kontaktbiržas vai konferences katalogā** | **\_\_\_ EUR** |
| **Kopā:** | **\_\_\_ EUR** |

\*PVN ir attiecināms, ja komersants nav reģistrēts VID PVN maksātāju reģistrā

Atbildīgā amatpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds)

Datums:

**Pielikumā tiek iesniegts:**

1. Informācija par komersantam iepriekš piešķirto *de minimis* atbalstu (sagatavota ievērojot šī nolikuma 5.2. punktā noteikto);
2. Citi dokumenti (norādīt, ja ir pievienoti papildus dokumenti, piemēram, pilnvara par pārstāvības tiesībām).

 **2.pielikums**

**Pieteikuma atlases kritēriju piemērošanas metodika**

|  |  |  |
| --- | --- | --- |
| **Nr.p.k.** | **Kritērijs** | **Pārbauda** |
| 1. | Pieteikums ir iesniegts noteiktajā termiņā atbilstoši informācijai, kas publicēta tīmekļvietnē www.liaa.gov.lv saskaņā ar Ministru kabineta 2020. gada 11.augusta noteikumu Nr. 500 "Norvēģijas finanšu instrumenta 2014.–2021. gada perioda programmas "Uzņēmējdarbības attīstība, inovācijas un mazie un vidējie uzņēmumi" divpusējās sadarbības fonda iniciatīvu īstenošanas noteikumi" (turpmāk – noteikumi) 17. punktu. | Pārbauda, vai pieteikums ir iesniegts noteiktajā termiņā. Pārbaudes lapas ailē „Piezīmes” norāda pieteikuma iesniegšanas datumu un laiku. |
| 2. | Pieteikumu iesniedz Latvijas Republikas komercreģistrā reģistrēts komersants.  | Lursoft datu bāzē pārbauda, vai komersants ir reģistrēts Latvijas Republikas Uzņēmumu reģistra komercreģistrā. Izdruku no datu bāzes Lursoft pievieno pieteikuma izvērtēšanas dokumentācijai. |
| 3. | Komersants atbilst konkrētās aktivitātes nosacījumiem, mērķauditorijai un nozarei, ko noteicis programmas apsaimniekotājs, atbilstoši informācijai, kas publicēta [www.liaa.gov.lv](http://www.liaa.gov.lv) mājaslapā saskaņā ar MK noteikumu Nr. 500 17. punktu. | Pārbauda, vai Pieteikums ir pilnībā aizpildīts un tas atbilst iniciatīvas nosacījumiem, mērķauditorijai un atbalstāmai nozarei.  |
| 4. | Komersantam nav noteiktas Starptautisko un Latvijas Republikas nacionālo sankciju likuma 11.2pantā noteiktās sankcijas. | Pārbauda Lursoft sankciju katalogā, vai komersants, tā valdes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt atbalsta pretendentu darbībās, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.Izdruku no datu bāzes Lursoft pievieno pieteikuma izvērtēšanas dokumentācijai. |
| 5. | Komersantam ar tiesas spriedumu nav pasludināts maksātnespējas process, ar tiesas spriedumu netiek īstenots tiesiskās aizsardzības process vai ārpustiesas tiesiskās aizsardzības process un tā saimnieciskā darbība nav izbeigta vai apturēta. | Pārliecinās Lursoft datu bāzē, vai komersantam ar tiesas spriedumu nav pasludināts par maksātnespējīgu un ar tiesas spriedumu netiek īstenots tiesiskās aizsardzības process, vai ar tiesas lēmumu netiek īstenots ārpustiesas tiesiskā aizsardzības process vai tā saimnieciskā darbība nav izbeigta vai apturēta.Izdruku no datu bāzes Lursoft pievieno pieteikuma izvērtēšanas dokumentācijai. |
| 6. | Komersants ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu pārkāpumā, kas izpaužas kā vienas vai vairāku tādu personu (līdz piecām personām) nodarbināšanu, kuras nav tiesīgas uzturēties Latvijas Republikā vai nav sodīts par Krimināllikuma 280. panta otrajā daļā minētā noziedzīgā nodarījuma izdarīšanu vai tam nav piemēroti piespiedu ietekmēšanas līdzekļi par minētā noziedzīgā nodarījuma izdarīšanu. | Pārbauda Iekšlietu ministrijas datu bāzē, vai komersants ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu pārkāpumā, kas izpaužas kā vienas vai vairāku tādu personu (līdz piecām personām) nodarbināšanu, kuras nav tiesīgas uzturēties Latvijas Republikā vai nav sodīts par Krimināllikuma 280. panta otrajā daļā minētā noziedzīgā nodarījuma izdarīšanu un vai tam nav piemēroti piespiedu ietekmēšanas līdzekļi par minētā noziedzīgā nodarījuma izdarīšanu.Izdruku no datu bāzes „Sodu reģistrs” pievieno pieteikuma izvērtēšanas dokumentācijai. |
| 7. | Pieteikums ir noformēts atbilstoši Latvijas Republikas normatīvo aktu prasībām par dokumentu izstrādāšanu un noformēšanu, kā arī tas ir sagatavots atbilstoši MK noteikumu Nr. 500 18.1. apakšpunktā norādītajai pieteikuma veidlapai un ir norādīta informācija atbilstoši MK noteikumu Nr. 500 18.2. apakšpunktam. | Pārbauda, vai: 1. persona, kura ir parakstījusi pieteikumu un papildus iesniedzamos dokumentus, ir paraksttiesīgā persona saskaņā ar Lursoft datubāzē esošajiem datiem. Ja konstatē, ka pieteikumu ir parakstījusi pilnvarotā persona, pārliecinās, ka ir iesniegta pilnvara, ar kuru piešķirtas tiesības pieteikumu parakstīt kādai citai personai;
2. pieteikums ir noformēts atbilstoši Latvijas Republikas normatīvo aktu prasībām par dokumentu izstrādāšanu un noformēšanu;
3. pieteikums ir aizpildīts datorrakstā un latviešu valodā;
4. ir iesniegti visi papildus iesniedzamie dokumenti.

Ja pieteikums ir iesniegts elektroniskā formātā, tad pārbauda, vai pieteikums ir parakstīts ar drošu elektronisko parakstu un apliecināts ar atbilstošu laika zīmogu.Pārliecinās, vai komersants pieteikumam ir pievienojis *de minimis* atbalsta uzskaites sistēmā sagatavotu *de minimis* uzskaites veidlapas izdruku vai pieteikumā norādījis *de minimis* atbalsta uzskaites sistēmāizveidotās un apstiprinātās *de minimis* veidlapas identifikācijas numuru. |
| 8. | Komersantam nav Valsts ieņēmumu dienesta administrēto nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro.* | Pārbauda Valsts ieņēmumu dienesta (turpmāk – VID)  publiskojamo datu bāzes sadaļā  “Nodokļu parādnieki” <https://www6.vid.gov.lv/NPAR> (turpmāk – VID parādnieku datu bāze) pieejamo aktuālo informāciju pieteikuma iesniegšanas dienā PA, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.Vērtējums tiek noteikts, balstoties uz VID parādnieku datu bāzē pieejamo informāciju par komersanta nodokļu nomaksas stāvokli datumā, kas ir divas darba dienas pēc pieteikuma iesniegšanas PA. Pieteikuma vērtēšanas veidlapā norāda pārbaudes datumu un konstatēto situāciju.**Vērtējums ir “Jā”,** ja balstoties uz VID parādnieku datu bāzē pieejamo informāciju uz pieteikuma iesniegšanas dienu (t.i., informāciju, kas publicēta divas darba dienas pēc pieteikuma iesniegšanas dienas) komersantam nav VID administrēto nodokļu parādu, tajā skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā pārsniedz 150 euro.**Vērtējums ir “Jā ar nosacījumu”**, ja:1)            saskaņā ar VID  parādnieku datu bāzē pieejamo informāciju pieteikuma iesniegšanas PA dienā (t.i., informāciju, kas publicēta  divas darba dienas pēc pieteikuma iesniegšanas PA) komersantam ir nodokļu parādi, kas kopsummā pārsniedz 150 euro;2)            saskaņā ar VID parādnieku datu bāzē pieejamo informāciju pieteikuma iesniegšanas PA dienā (t.i., informāciju, kas publicēta  divas darba dienas pēc pieteikuma iesniegšanas PA) komersantam nav nodokļu parādu, kas kopsummā pārsniedz 150 euro, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.Konstatējot minētos faktus, izvirza nosacījumus:a)            veikt visu nodokļu parādu nomaksu, nodrošinot, ka komersantam Latvijas Republikā pieteikuma precizējumu iesniegšanas dienā nav nodokļu parādu, kas kopsummā pārsniedz 150 euro;b)            iesniegt VID visas nodokļu deklarācijas, kas bija jāiesniedz līdz pārbaudes datumam, papildus iesniedzot PA aktualizētu izziņu par faktisko nodokļu nomaksas stāvokli pārbaudes datumā.**Vērtējums ir “Nē”,** ja saskaņā ar VID parādnieku datu bāzē pieejamo informāciju precizētā pieteikuma iesniegšanas dienā ( t.i., informāciju, kas publicēta  divas darba dienas pēc precizētā pieteikuma iesniegšanas PA), ir konstatējams, ka komersants nav veicis nodokļu parādu nomaksu un tam ir nodokļu parādi, kas kopsummā pārsniedz 150 euro.Lai nodrošinātu minētā kritērija visaptverošu pārbaudi, komersanta atbilstību šajā kritērijā noteiktajam pārbauda atkārtoti, ja pieteikuma apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi. Ja PA atkārtotas pārbaudes rezultātā konstatē nodokļu parādu, PA pieņem lēmumu par pieteikuma noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā pieteikums šajā kritērijā novērtēts ar “Jā”. |
| 9. | Komersants atbilst visiem MK noteikumu Nr. 500 13.3. - 13.5. apakšpunktā noteiktajiem atbalsta piešķiršanas nosacījumiem. | Pārbauda, vai komersants *de mininis* atbalsta uzskaites veidlapā ir norādījis informāciju par savu uzņēmumu, gan arī par tiem uzņēmumiem, kuri ietilpst viena vienota uzņēmuma definīcijā (ja attiecināms) saskaņā ar Komisijas regulas Nr. 1407/2013 2. panta 2. punkta nosacījumiem.**„Viens vienots uzņēmums”** ietver visus uzņēmumus, kuru starpā pastāv vismaz vienas no šādām attiecībām:**a)** vienam uzņēmumam ir akcionāru vai dalībnieku balsstiesību vairākums citā uzņēmumā;**b)** vienam uzņēmumam ir tiesības iecelt vai atlaist cita uzņēmuma pārvaldes, vadības vai uzraudzības struktūras locekļu vairākumu;**c)** vienam uzņēmumam ir tiesības īstenot dominējošu ietekmi pār citu uzņēmumu saskaņā ar līgumu, kas noslēgts ar šo uzņēmumu, vai saskaņā ar tā dibināšanas līguma klauzulu vai statūtiem;**d)** viens uzņēmums, kas ir cita uzņēmuma akcionārs vai dalībnieks, vienpersoniski kontrolē akcionāru vai dalībnieku vairākuma balsstiesības minētajā uzņēmumā saskaņā ar vienošanos, kas panākta ar pārējiem minētā uzņēmuma akcionāriem vai dalībniekiem.Uzņēmumi, kuriem kādas no a) līdz d) apakšpunktā minētajām attiecībām pastāv ar viena vai vairāku citu uzņēmumu starpniecību, arī ir uzskatāmi par vienu vienotu uzņēmumu.Pārliecinās, vai kopējais *de minimis* atbalsts, vienam vienotam uzņēmumam, triju fiskālo gadu periodā nepārsniedz 200 000 *euro*.Pārbauda, vai komersants darbojas saimnieciskās darbības nozarēs un veic darbības, kuras nav minētas Komisijas regulas Nr. 1407/2013 1. panta 1. punktā un šo noteikumu 1. pielikumā. Ja komersants vienlaikus darbojas vienā vai vairākās Komisijas regulas Nr. 1407/2013 darbības jomās, *de minimis* atbalsta saņēmējs nodrošina šo nozaru darbību vai izmaksu nodalīšanu saskaņā ar Komisijas regulas Nr. 1407/2013 1. panta 2. punktu.Pārbauda, vai līdz pieteikuma iesniegšanas brīdim komersants un viens vienots uzņēmums (ja attiecināms) nav jau saņēmis *de minimis* atbalstu kādā no citām programmām par tām pašām izmaksām. Minēto informāciju pārbauda *de minimis* atbalsta uzskaites sistēmā un izdruku pievieno pieteikumam.Ja sākotnēji ir pieņemts lēmums ar nosacījumu, tad, izvērtējot papildu informāciju Programmas apsaimniekotājs atkārtoti vērtē atlases 9. kritēriju, lai vēlreiz pārliecinātos par *de minimis* atbalsta piešķiršanas nosacījumiem.Ja konstatēts, ka komersants neatbilst *de minimis* atbalsta piešķiršanas nosacījumiem, tiek sagatavots lēmums pa pieteikuma noraidīšanu. |
| 10. | Sarindojot pieteikumus atbilstoši iesniegtā datuma un laika secībai, nav pārsniegts maksimāli pieļaujamo pieteikumu skaits divpusējās sadarbības fonda aktivitātē.(Kritēriju vērtē, ja iesniegto pieteikumu skaits ir pārsniedzis aktivitātē noteikto maksimāli pieļaujamo pieteikumu skaitu.) | Kritēriju vērtē, ja iesniegto pieteikumu skaits ir pārsniedzis iniciatīvā noteikto maksimāli pieļaujamo pieteikumu skaitu.Ja dalībai divpusējās sadarbības fonda iniciatīvas aktivitātē ir noteikts dalībnieku skaitlisks ierobežojums, tad pieteikums, kas atbilst visiem pieteikuma vērtēšanas kritērijiem, sakārto pēc iesniegšanas datuma un laika. Vispirms tiek apstiprināti tie pieteikumi, kurus Programmas apsaimniekotājs ir saņēmis agrāk. |

 3.pielikums

**Civiltiesisks līgums par dalību divpusējās sadarbības fonda iniciatīvā**

Rīgā, 2022.gada \_\_\_\_\_\_\_\_\_\_\_ Nr.\_\_\_\_\_\_\_\_\_\_\_

**Latvijas Investīciju un attīstības aģentūra**, kuru uz 202\_. gada\_\_\_.\_\_\_\_\_\_\_ iekšējo noteikumu Nr.\_\_\_\_ “Kārtība, kādā tiek veikta Norvēģijas finanšu instrumenta 2014.-2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” divpusējās sadarbības fonda iniciatīvu īstenošana” \_\_. punktu pārstāv Norvēģijas finanšu instrumenta departamenta direktors Jānis Ločmelis, (turpmāk – **Programmas apsaimniekotājs**)no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas numurs \_\_\_\_\_\_\_\_\_\_\_\_\_\_\_\_\_, kuru uz \_\_\_\_\_\_\_\_\_\_\_\_\_\_\_\_\_\_\_\_\_\_ pamata pārstāv \_\_\_\_\_\_\_\_\_\_\_\_\_\_\_\_\_\_\_\_\_, (turpmāk – **Komersants**) no otras puses, abas kopā turpmāk – Puses,

ievērojot Norvēģijas finanšu instrumenta 2014.-2021. gada programmas “Uzņēmējdarbības attīstība, inovācijas un mazie un vidējie uzņēmumi” līgumu, noteikumus par Norvēģijas finanšu instrumenta ieviešanu 2014.-2021. gadā, ko 2016. gada 22. septembrī pieņēma Norvēģijas Ārlietu ministrija saskaņā ar Līguma starp Norvēģijas Karalisti un Eiropas Savienību par Norvēģijas finanšu instrumentu 2014.–2021. gadam 10. panta 5. punktu (turpmāk – **Donorvalsts noteikumi**),Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības likumu, Ministru kabineta 2018. gada 13. novembra noteikumus Nr. 683 "Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības noteikumi" (turpmāk – **MK noteikumi Nr. 683**), Ministru kabineta 2020. gada 18. augusta noteikumus Nr. 500 “Norvēģijas finanšu instrumenta 2014.–2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” divpusējās sadarbības fonda iniciatīvu īstenošanas noteikumi” (turpmāk – **MK noteikumi Nr. 500)** minētais programmas līguma un normatīvie akti kopā turpmāk - **Normatīvie akti**) un

pamatojoties uz Komersanta 202\_. gada \_\_\_\_\_\_\_ pieteikumu par dalību divpusējās sadarbības fonda iniciatīvā (turpmāk – Pieteikums) un Programmas apsaimniekotāja 202\_. gada \_\_\_\_\_\_ lēmumu par Pieteikuma apstiprināšanu /apstiprināšanu ar nosacījumu un Programmas apsaimniekotāja 202\_. gada \_\_\_\_\_\_\_ atzinumu par lēmumā ietvertā nosacījuma izpildi (ja attiecināms) (turpmāk – **Lēmums**), noslēdz šādu civiltiesisku līgumu (turpmāk – **Līgums**):

1. **Līguma priekšmets**

Līgums nosaka Norvēģijas finanšu instrumenta 2014.-2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” (turpmāk – **Programma**) divpusējās sadarbības fonda iniciatīvas /*iniciatīvas nosaukums*/ (turpmāk – Iniciatīva) ietvaros Komersantam piešķirtā atbalsta saņemšanas noteikumus.

1. **Līguma finansējums**
	1. Saskaņā ar Lēmumu atbalsta kopējais apmērs ir \_\_\_\_\_\_\_\_\_\_\_\_\_\_\_\_\_\_ *euro*.
	2. Atbalsts pilnā apmērā tiek finansēts no Programmas finansējuma, un tā intensitāte ir 100 % no Līguma 3. nodaļā noteiktajām attiecināmajām izmaksām.
	3. Atbalsta kopējais apmērs tiek koriģēts atbilstoši Komersanta faktiskajiem izmaksām, kas atbilst Līguma un Normatīvo aktu prasībām.
	4. Kopējais atbalsta apmērs nevar tikt palielināts.
	5. Atbalsts Komersantam tiek izmaksāts Līgumā noteiktajā kārtībā.
	6. Atbalsts Komersantam piešķirts saskaņā ar *de minimis* atbalsta nosacījumiem, kas noteikti Komisijas 2013. gada 18. decembra Regulā (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr.1407/2013) un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.
2. **Attiecināmās un neattiecināmās izmaksas**
	1. Komersanta izmaksas uzskatāmas par attiecināmām, ja tās veiktas atbilstoši Normatīvo aktu un šā Līguma prasībām.
	2. Atbilstoši MK noteikumiem Nr. 500 Komersantam ir attiecināmas šādas izmaksas:
		1. konferenču, forumu, semināru, sanāksmju, kursu, informatīvo pasākumu, izstāžu un kontaktbiržu vai starptautisko organizāciju rīkoto pasākumu dalības maksa;
		2. organizatora noteiktā maksa par informācijas izvietošanu kontaktbiržas vai konferences katalogā;
		3. komandējuma izmaksas ne vairāk kā diviem komersanta pārstāvjiem saskaņā ar normatīvajiem aktiem par kārtību, kādā atlīdzināmi ar komandējumiem saistītie izdevumi, ja tie nepārsniedz 2000 euro
			1. dienas nauda saskaņā ar normatīvo aktu par kārtību, kādā atlīdzināmi ar komandējumiem saistītie izdevumi;
			2. faktiskās izmaksas (tai skaitā bankas komisijas), kas radušās komersanta darbiniekam, norēķinoties ar personisko maksājumu karti ārvalstīs, atbilstoši iesniegtajam avansa norēķinam;
			3. ar viesnīcas (naktsmītnes) (ieskaitot brokastu izdevumus viesnīcā) un viesnīcas (naktsmītnes) pakalpojumu izmantošanu saistītie izdevumi (tai skaitā pakalpojuma sniedzēja noteiktās papildu izmaksas, bez kurām pamatpakalpojumu nav iespējams iegādāties). Viesnīcas (naktsmītnes) pakalpojumu attiecināmās izmaksas tiek attiecinātas tikai par tām naktīm, kas atbilst komandējumā pavadīto dienu skaitam. Viesnīcas (naktsmītnes) pakalpojumu izmaksas ir attiecināmas, izmantojot arī starpnieku pakalpojumus, ja pakalpojumi neietver komisijas maksu;
			4. ceļa (transporta) izdevumi līdz divpusējās sadarbības fonda Iniciatīvas norises vietai un atpakaļ līdz pastāvīgajai darbavietai, kā arī maksa par pārbraucieniem, ja Iniciatīvas ietvaros plānoti vairāki pasākumi, atbilstoši ekonomiskās klases vai tai pielīdzināmas klases tarifiem, ja tiek izmantots dzelzceļa transports, gaisa transports, ūdenstransports, starpvalstu koplietošanas autotransports (autobuss). Ceļa (transporta) izdevumos tiek attiecināta arī braukšana ar kopējās lietošanas transportlīdzekļiem (arī taksometru) līdz lidostai, dzelzceļa stacijai, autoostai, kuģu piestātnei un no tām (arī no dzīvesvietas un atpakaļ), ieskaitot pasažieru apdrošināšanas obligātos maksājumus. Ceļa (transporta) izdevumi ir attiecināmi, arī izmantojot starpnieku pakalpojumus, ja pakalpojumi neietver komisijas maksu;
			5. braukšanas izdevumi attiecīgās valsts sabiedriskajā transportā (arī taksometros). Šos izdevumus atlīdzina par summu, kas nepārsniedz 30 % no visām komandējuma dienām noteiktās dienas naudas kopsummas;
			6. bagāžas pārvadāšanas izmaksas, ja bagāža nepieciešama mārketinga materiālu nogādāšanai.
		4. pievienotās vērtības nodoklis Līguma 3.2.1., 3.2.2. un 3.2.3. apakšpunktā norādītajām izmaksām, ja pievienotās vērtības nodokli nevar atgūt atbilstoši normatīvajiem aktiem nodokļu politikas jomā.
	3. Līguma 3.2. punktā noteiktās izmaksas ir attiecināmas, ja tās ir:
		1. norādītas Pieteikuma sadaļā “Plānotās komandējuma izmaksas”;
		2. Komersants atbilst MK noteikumos Nr. 500 13. punkta un citos Normatīvajos aktos noteiktajiem prasībām, kas noteiktas Komersantam, lai tas varētu saņemt atbalstu Programmas ietvaros;
		3. radušās laika posmā no Iniciatīvas izsludināšanas datuma Programmas apsaimniekotāja tīmekļa vietnē www.liaa.gov.lv, ja Programmas apsaimniekotājs pieņēmis lēmumu par pieteikuma apstiprināšanu vai atzinumu par lēmumā ietverto nosacījumu izpildi;
		4. veiktas bezskaidras naudas norēķinu veidā;
		5. uzskaitītas Komersanta grāmatvedības reģistros atbilstoši grāmatvedību reglamentējošiem normatīvajiem aktiem;
		6. identificējamas, pierādāmas un ir pamatotas ar maksājumu un darījumu apliecinošajiem dokumentiem;
		7. radušās Komersantam faktiski piedaloties Iniciatīvā, ievērojot Līguma un Normatīvo aktu noteikumus;
		8. samērīgas, ekonomiski pamatotas un ir tieši saistītas ar dalību Iniciatīvā
	4. Līguma ietvaros neattiecināmas ir šādas izmaksas:
		1. parādu procenti, aizdevumu apkalpošanas maksas un nokavējuma naudas;
		2. maksas par finanšu transakcijām un citas tīri finansiālas izmaksas, izņemot tās izmaksas, kas saistītas ar pārskatiem, kurus pieprasa Norvēģijas Ārlietu ministrija vai Vadošā iestāde vai kuras noteiktas piemērojamajos tiesību aktos, un projekta līgumā noteikto finanšu pakalpojumu izmaksas (piemēram, kredītiestāžu darījumu komisijas maksas), izņemot Līguma 3.2.3.2. apakšpunktā noteiktajā gadījumā;
		3. uzkrājumus zaudējumu segšanai vai iespējamo paredzamo saistību izpildei;
		4. zaudējumi, kas radušies valūtas kursa svārstību rezultātā;
		5. Līguma 3.2.1., 3.2.2. un 3.2.3. apakšpunktā minēto izmaksu pievienotās vērtības nodoklis, ja Komersants to var atgūt atbilstoši normatīvajiem aktiem nodokļu politikas jomā;
		6. izmaksas, par kurām nav iesniegti finanšu līdzekļu izlietojumu apliecinoši dokumenti;
		7. izmaksas, kuras tiek segtas no citiem avotiem (dubultais finansējums);
		8. naudas sodus, sankcijas un tiesāšanās izmaksas, izņemot gadījumā, ja tiesāšanās ir nepieciešama projekta mērķu sasniegšanai un ar to saistīta; un
		9. pārmērīgus vai neapdomīgi radītus izdevumus;
		10. citas izmaksas, kas Līgumā vai MK noteikumos Nr. 500 nav noteiktas kā attiecināmas.
3. **Pušu pienākumi un tiesības**
	1. Komersantam ir pienākums:
		1. piedalīties Iniciatīvā atbilstoši Pieteikumā, Līgumā un Normatīvajos aktos noteiktajam;
		2. izmantot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, saskarē ar Programmas apsaimniekotāja pārstāvjiem un potenciālajiem sadarbības partneriem nodrošināt profesionalitāti;
		3. nekavējoties rakstveidā informēt Programmas apsaimniekotāju par jebkuriem apstākļiem, kas varētu ietekmēt atbalsta saņemšanas atbilstību Līgumam, kā arī gadījumos, ja pastāv jebkādi citi būtiski notikumi vai apstākļi, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt atbalsta sniegšanu;
		4. Līguma spēkā esamības laikā rakstveidā paziņot Programmas apsaimniekotājam par izmaiņām Komersanta pamatdatos (tostarp, bet ne tikai, nosaukumā, kontaktpersonās, juridiskajā adresē, kredītiestādes rekvizītos) trīs darba dienu laikā pēc to maiņas;
		5. iesniegt Programmas apsaimniekotājam tā pieprasīto informāciju noteiktajā termiņā, kas nav ilgāks par piecām darba dienām no pieprasījuma saņemšanas dienas, ja Līgumā nav noteikts cits termiņš;
		6. Programmas apsaimniekotāja noteiktajā kārtībā un termiņā novērst saistībā ar dalību Iniciatīvā konstatētos trūkumus un pārkāpumus;
		7. ja dalībai Iniciatīvā ir nepieciešams veikt iepirkumu, tai skaitā tirgus izpēti, nodrošināt, ka tas tiek īstenots saskaņā ar normatīvajiem aktiem, kas regulē iepirkuma procedūru veikšanu Eiropas Savienības politiku instrumentu vai citas ārvalstu finanšu palīdzības līdzfinansētiem projektiem, vai normatīvajiem aktiem, kas regulē publisko iepirkumu;
		8. veikt visus nepieciešamos pasākumus, lai izvairītos no interešu konflikta, un nekavējoties informēt Programmas apsaimniekotāju par ikvienu gadījumu, kad radies vai varētu rasties interešu konflikts;
		9. noskaidrot un izpildīt visas Normatīvajos aktos noteiktās prasības un pienākumus saistībā ar atbalsta saņemšanu un no Līguma izrietošo tiesību iegūšanu, kā arī citu Līgumā paredzētu pienākumu un darbību izpildi;
		10. nodrošināt, lai piešķirtais atbalsts tiktu izlietots saskaņā ar pareizas finanšu pārvaldības principu, ievērojot efektivitātes, lietderības, saimnieciskuma un proporcionalitātes principus;
		11. sniegt informāciju par dalību Iniciatīvā un nodrošināt Norvēģijas Ārlietu ministrijas, Valsts kontroles, Korupcijas novēršanas un apkarošanas biroja, Iepirkumu uzraudzības biroja, kā arī finanšu instrumentu vadībā iesaistīto institūciju pārstāvjiem pieeju visu ar dalību Iniciatīvā saistīto dokumentu oriģināliem, grāmatvedības reģistriem vai nodrošināt to izdrukas vai vizuālos attēlus uz ekrāna;
		12. nodrošināt, lai Iniciatīvas ietvaros veiktie izdevumi būtu tieši saistīti ar Iniciatīvas mērķu sasniegšanu un atbilstoši piešķirtā atbalsta izmantošanas noteikumiem;
		13. atmaksāt Programmas apsaimniekotājam neatbilstoši veiktos izdevumus trīs mēnešu laikā no lēmuma par neatbilstoši veikto izdevumu atgūšanu spēkā stāšanās dienas vai saskaņā ar atmaksas grafiku, par kuru vienojušās abas Puses;
		14. visā ar Līgumu saistītajā dokumentācijā norādīt Līguma numuru;
		15. nodrošināt Iniciatīvas atgriezenisko saiti – novērtēt Iniciatīvu un sniegt informāciju par dalības Iniciatīvā sniegtajiem rezultātiem (izveidoto sadarbību) saskaņā ar Programmas apsaimniekotāja uz Komersanta elektronisko pastu izsūtīto pieprasījumiem par Iniciatīvas novērtēšanu piecu darba dienu laikā no tā saņemšanas dienas;
		16. nodrošināt Norvēģijas finanšu instrumenta logo izmantošanu, ja attiecināmas Līguma 3.2.2.apakšpunkta noteiktās izmaksas, ievērojot Komunikācijas un dizaina rokasgrāmatā[[2]](#footnote-3) noteiktās prasības.
	2. Komersantam ir tiesības:
		1. saņemt atbalstu, ja dalība Iniciatīvā veikta atbilstoši Normatīvo aktu un Līguma noteikumiem;
		2. pieprasīt un saņemt dalībai Iniciatīvā nepieciešamo informāciju no Programmas apsaimniekotāja.
	3. Programmas apsaimniekotājam ir pienākums:
		1. veikt Komersanta dalības Iniciatīvā uzraudzību, kontroli un izvērtēt tā atbilstību Līguma un Normatīvo aktu prasībām;
		2. izvērtēt Komersanta iesniegtos dokumentus Līgumā noteiktajā kārtībā.
	4. Programmas apsaimniekotājam ir tiesības:
		1. konstatējot Līguma izpildē vai Komersanta dalībā Iniciatīvā pretrunu ar Normatīvā akta vai Līguma noteikumiem, uzdot Komersantam novērst minēto pretrunu Programmas apsaimniekotāja noteiktā termiņā, kas nav ilgāks par piecām darba dienām no pieprasījuma saņemšanas dienas;
		2. atgūt no Komersanta neatbilstoši veiktos izdevumus Līgumā un Normatīvajos aktos noteiktajā kārtībā.
4. **Maksājuma pieprasījuma iesniegšana un atbalsta finansējuma izmaksas kārtība**
	1. Komersants pēc dalības Iniciatīvā 30 darba dienu laikā iesniedz Programmas apsaimniekotājam maksājuma pieprasījumu (Līguma 1. pielikums) un izmaksu pamatojošos dokumentus saskaņā ar Līguma 2. pielikumu.
	2. Programmas apsaimniekotājs 20 darba dienas laikā no visu nepieciešamo dokumentu saņemšanas veic maksājuma pieprasījuma pārbaudi un nosūta Komersantam vēstuli par maksājuma apstiprināšanu vai atteikumu.
	3. Programmas apsaimniekotājs izmaksā Komersantam apstiprināto atbalstu 10 darba dienu laikā no vēstules par maksājuma apstiprināšanu nosūtīšanas dienas.
	4. Ja no Komersanta iesniegtā maksājuma pieprasījuma un tam pievienotajiem dokumentiem nav iespējams pārliecināties, vai Komersanta faktiskie izdevumi ir vai nav attiecināmi, Programmas apsaimniekotājam ir tiesības pieprasīt, lai Komersants iesniedz papildu informāciju maksājuma pieprasījuma pārbaudei piecu darba dienu laikā Programmas apsaimniekotāja pieprasījuma saņemšanas dienas vai citā termiņā par kādu Puses vienojas. Šādā gadījumā Programmas apsaimniekotājs veic Komersanta papildus iesniegtās informācijas un maksājuma pieprasījuma pārbaudi 15 darba dienu laikā no pieprasītās informācijas saņemšanas dienas.
	5. Programmas apsaimniekotājs samazina Komersantam izmaksājamo atbalsta apmēru, ja Komersanta izdevumi nav veikti atbilstoši Līgumam vai Normatīvajiem aktiem.
	6. Programmas apsaimniekotājs apstiprināto atbalstu izmaksā bezskaidras naudas norēķinu veidā uz Līgumā norādīto Komersanta norēķinu kontu.
5. **Grāmatvedības uzskaite**
	1. Komersants nodrošina atsevišķu ar Līgumu saistīto saimniecisko darījumu ieņēmumu un izdevumu grāmatvedības uzskaiti, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem, kā arī finanšu pārskatus sagatavo atbilstoši normatīvajiem aktiem, kas nosaka kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā.
	2. Ja Komersants, papildus nozarei, kurā piešķirts Atbalsts, darbojas kādā no MK noteikumu Nr. 500 13.4. apakšpunktā noteiktajām neatbalstāmajām nozarēm, tas nodrošina ar atbalstāmo nozari saistītās finanšu plūsmas skaidru nodalīšanu no citu Komersanta darbības nozaru finanšu plūsmām.
6. **Līguma grozījumi**
	1. Grozījumus Līgumā var veikt tikai Pusēm rakstveidā vienojoties.
	2. Grozījumus Līguma pielikumā esošajās veidlapās un izdevumus apliecinošo dokumentu sarakstā Programmas apsaimniekotājs ir tiesīgs veikt vienpusēji bez saskaņošanas ar Komersantu un bez tā piekrišanas. Līguma pielikumā esošās veidlapas un izdevumus apliecinošo dokumentu saraksts ir pieejams Programmas apsaimniekotāja tīmekļa vietnē www.liaa.gov.lv. Komersants aizpilda un iesniedz attiecīgā dokumenta aktuālo redakciju, kas ir publicēta minētajā tīmekla vietnē.
	3. Ja grozījumus Līgumā ierosina Komersants, tas iesniedz Programmas apsaimniekotājam grozījumu priekšlikumu, norādot nepieciešamību un pamatojumu grozījumu veikšanai.
	4. Programmas apsaimniekotājs 20 darba dienu laikā pēc Līguma grozījumu priekšlikuma saņemšanas izvērtē Komersanta iesniegto grozījumu priekšlikumu un:
		1. pieņem lēmumu neizdarīt Līguma grozījumus un informē par to Komersantu, pamatojot atteikumu, vai norādot informāciju par nepieciešamajiem precizējumiem grozījumu priekšlikumā un tā atkārtotas iesniegšanas kārtību un termiņu, vai
		2. akceptē grozījumu priekšlikumu un sagatavo attiecīgus Līguma grozījumus.
	5. Līguma grozījumi noformējami rakstveidā (izņemot Līguma 7.2. un 7.6. punktā minētos gadījumus) un stājas spēkā, kad Komersants un Programmas apsaimniekotājs tos ir parakstījuši. Visi grozījumi tiek pievienoti Līgumam un kļūst par Līguma neatņemamu sastāvdaļu.
	6. Rakstisks paziņojums par izmaiņām pamatdatos (kontaktinformācija, tostarp, bet ne tikai, nosaukums, kontaktpersonas maiņa, juridiskā adrese, kredītiestādes rekvizīti) kļūst par Līguma neatņemamu sastāvdaļu no tā saņemšanas brīža.
7. **Dokumentu glabāšana**
	1. Programmas apsaimniekotājs un Komersants glabā ar Komersanta dalību Iniciatīvā saistīto dokumentu, to skaitā datus par *de minimis* atbalstu, oriģinālus vai atsavinājumus 10 fiskālos gadus no atbalsta piešķiršanas dienas;
	2. Komersants izveido projekta lietu (dokumentu mapi vai elektronisku projekta lietu), vai lietu nomenklatūru, ja komersantam ir izveidota organizācijas lietu nomenklatūra). Komersants elektroniskos dokumentus izstrādā un noformē DOC, ODF, XML, PDF, JPEG, TIFF, PNG vai citā formātā, ko iespējams saglabāt un atvērt uz vispāratzīta datu nesēja.
8. **Informācijas apmaiņa**
	1. Jebkura Pusēm saistošas informācijas apmaiņa sakarā ar Līgumu ir veicama rakstiski tikai uz Līgumā norādītajām adresēm.
	2. Steidzamos gadījumos informāciju var nodot telefoniski vai e-pastu, neparakstot to ar elektronisko parakstu, ,ar noteikumu, ka ne vēlāk kā trīs darba dienu laikā attiecīgais dokuments tiek nosūtīts Līguma 9.1. punktā noteiktajā kārtībā. Informācija, kas nav nosūtīta rakstveidā vai nav nosūtīta Līguma norādītajām adresēm, nav saistoša otrai Pusei.
	3. Elektronisko dokumentu aprite starp Programmas apsaimniekotāju un Komersantu notiek saskaņā ar elektronisko dokumentu apriti regulējošiem normatīviem aktiem.
	4. Nosūtītā informācija tiek uzskatīta par saņemtu (paziņotu adresātam) Paziņošanas likumā noteiktajā termiņā.
	5. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informāciju, kas nodota telefoniski vai elektroniski, neievērojot elektronisko dokumentu apriti regulējošos normatīvos aktus.
9. **Līguma darbības termiņš un Līguma izbeigšana**
	1. Līgums stājas spēkā dienā, kad to parakstījušas abas Puses, un ir spēkā līdz Līgumā noteikto saistību pilnīgai izpildei.
	2. Programmas apsaimniekotājam ir tiesības vienpusēji izbeigt Līgumu, par to nekavējoties rakstiski paziņojot Komersantam, ja:
		1. Komersants nepilda kādu no Līgumā noteiktajām saistībām, tai skaitā netiek ievērots kāds no Līgumā noteiktajiem termiņiem vai ir iestājušies citi apstākļi, kas negatīvi ietekmē vai var ietekmēt Iniciatīvas īstenošanas mērķa sasniegšanu;
		2. Komersants neatbilst MK noteikumos Nr. 500 13. punktā vai citos Normatīvajos aktos noteiktajiem prasībām, kas noteiktas Komersantam, lai tas varētu saņemt atbalstu Programmas ietvaros;
		3. tas ir sniedzis nepatiesu informāciju vai tīši maldinājis Programmas apsaimniekotāju vai citu Norvēģijas finanšu instrumenta vadībā iesaistīto institūciju saistībā ar Līgumu vai citu Norvēģijas finanšu instrumenta vai Eiropas Savienības fondu līdzfinansēto projektu īstenošanu;
		4. cita fiziska persona Komersanta interesēs ir izdarījusi noziedzīgu nodarījumu, kas skāris Latvijas Republikas, Norvēģijas Karalistes vai Eiropas Savienības finanšu intereses, un Komersantam saskaņā ar Krimināllikumu ir piemēroti piespiedu ietekmēšanas līdzekļi;
		5. visas maksājuma pieprasījumā norādītās Komersanta izmaksas atzītas par neattiecināmām vai, ja veiktās darbības neatbilst Pieteikumā norādītajam.
	3. Ja Līgums tiek izbeigts Līguma 10.2. punktā noteiktajos gadījumos un Komersantam ir izmaksāts atbalsts, Komersants atmaksā izmaksāto atbalstu trīs mēnešu laikā no paziņojuma par Līguma izbeigšanu saņemšanas dienas vai vienojas ar Programmas apsaimniekotāju par citu atmaksas grafiku.
	4. Komersantam ir tiesības vienpusēji izbeigt Līgumu, par to 20 darba dienas iepriekš rakstiski paziņojot Programmas apsaimniekotājam. Šajā gadījumā, Komersantam ir pienākums 20 darba dienu laikā no paziņojuma par Līguma izbeigšanas saņemšanas dienas atmaksāt tam saņemto atbalstu.
	5. Līgums uzskatāms par izbeigtu tad, kad Komersants pilnībā ir atmaksājis Programmas apsaimniekotājam Līguma ietvaros saņemto atbalstu un citus maksājumus, ko paredz Normatīvie akti un Līgums.
10. **Pušu atbildība**
	1. Ja Komersants neatmaksā neatbilstoši veiktos izdevumus noteiktajā termiņā vai saskaņā ar atmaksas grafiku, tas par katru nokavēto dienu maksā Programmas apsaimniekotājam nokavējuma naudu – 6% gadā no neatmaksātās summas.
	2. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.
	3. Pusei, kurai kļuvis neiespējami pildīt saistības Līguma 11.2. punktā noteikto apstākļu dēļ, par šādu apstākļu iestāšanos piecu darba dienu laikā rakstveidā jāpaziņo otrai Pusei. Ziņojumā jānorāda, kādā termiņā ir iespējama un paredzama Līgumā noteikto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Līgumā paredzēto Pušu pienākumu veikšanas termiņš tiek atlikts samērīgi ar šādu apstākļu darbības ilgumu, ievērojot Iniciatīvas īstenošanas termiņu.
	4. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līgumu un Normatīvajiem aktiem.
	5. Ja Programmas apsaimniekotājs sakarā ar Komersanta dalību Iniciatīvā vai Līguma izpildē konstatē neatbilstību (Donorvalsts noteikumu 12.2. pants), bet neatbilstoši veikto izdevumu summu nav iespējams konkrēti noteikt vai būtu nesamērīgi samazināt ar dalību Iniciatīvas saistītās attiecināmās izmaksas par visu izdevumu summu, kas neatbilst Normatīvo aktu un Līguma nosacījumiem, Programmas apsaimniekotājs saskaņā ar vadošās iestādes izstrādātajām vadlīnijām par finanšu korekciju piemērošanu piemēro proporcionālo finanšu korekciju. Neatbilstoši veiktos izdevumus Programmas apsaimniekotājs atgūst MK noteikumu Nr. 683 XVII nodaļā noteiktajā kārtībā.
	6. Ja Komersants nespēj lēmumā par neatbilstoši veikto izdevumu atgūšanu noteiktā termiņa atmaksāt neatbilstoši veiktos izdevumus, tas ne vēlāk kā 10 darba dienas pirms lēmumā noteiktā atmaksas termiņa beigām informē par to Programmas apsaimniekotāju, un Puses 10 darba dienu laikā vienojas par neatbilstoši veikto izdevumu atmaksas grafiku.
	7. Programmas apsaimniekotājs neatbild par zaudējumiem, kas nodarīti trešajai personai Komersanta darbības vai bezdarbības rezultātā.
	8. Ja Komersants ir pārkāpis Komisijas regulas Nr. 1407/2013 prasības, Komersantam ir pienākums atmaksāt Programmas apsaimniekotājam visu atbilstoši Līgumam saņemto valsts atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts komersantam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.
	9. Nelikumīgu vai nelikumīgu un nesaderīgu komercdarbības atbalstu Programmas apsaimniekotājs atgūst, ievērojot Komercdarbības atbalsta kontroles likuma prasības.
11. **Piemērojamās tiesības un strīdu izšķiršana**
	1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem Normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma, kas atsaucas uz normatīvo aktu.
	2. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem (pretēji Normatīvo aktu nosacījumiem), tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem Normatīvajiem aktiem. Ja rodas pretruna starp Līguma un Normatīvo aktu noteikumiem, piemērojami Normatīvajos aktos paredzētie noteikumi.
	3. Līgums ir saistošs Pusēm un to tiesību un saistību pārņēmējiem.
	4. Strīdi, kas izriet un ir saistīti ar Līgumu, tai skaitā piešķirtā atbalsta izmaksāšanu un izmaksātā atbalsta atgūšanu, starp Pusēm tiek risināti pārrunu ceļā. Ja vienošanās netiek panākta 30 dienu laikā no pārrunu uzsākšanas dienas, strīdi tiek risināti civiltiesiskā kārtībā atbilstoši Latvijas Republikā spēkā esošajiem normatīvajiem aktiem.
12. **Noslēguma noteikumi**
	1. Ar Pieteikumu un Līguma izpildi saistītā informācija ir pieejama normatīvajos aktos noteiktajā apjomā un kārtībā.
	2. Ar šo Līgumu Komersants piekrīt, ka ar tā dalību Iniciatīvā un saņemto atbalstu saistītā informācija tiek uzglabāta Norvēģijas finanšu instrumenta vadībā iesaistīto Latvijas un donorvalsts institūciju datu bāzēs un tiek publiskota to tīmekļvietnēs.
	3. Parakstot šo Līgumu Komersants piekrīt fotogrāfiju un videomateriālu, kurā tā pārstāvji un citi Iniciatīvas dalībnieki ir redzami piedalāmies Iniciatīvā, publicēšanai.
	4. Lai nodrošinātu Līguma izpildi, Puses nozīmē savus pārstāvjus:
		1. Programmas apsaimniekotāja pārstāvis: Latvijas Investīciju un attīstības aģentūras Norvēģijas finanšu instrumenta departamenta direktors Jānis Ločmelis, tālr. 67039465, e-pasts: janis.locmelis@liaa.gov.lv;
		2. Komersanta pārstāvis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
		3. Līgums sastādīts latviešu valodā uz 8 (astoņām) lapām divos eksemplāros, pa vienam eksemplāram katrai Pusei. Abiem eksemplāriem ir vienāds juridiskais spēks.
	5. Līgumam neatņemama sastāvdaļa ir Pieteikums uz \_\_\_(\_\_\_\_\_\_\_\_) lpp;
	6. Līgumam kā neatņemama sastāvdaļa pievienoti šādi pielikumi:
	7. maksājuma pieprasījuma veidlapa uz 1 (vienas) lpp;
		1. maksājuma pieprasījuma veidlapa uz 1 (vienas) lpp;
		2. attiecināmo izmaksu apliecinošo dokumentu saraksts uz 1 (vienas lpp;
13. **Pušu rekvizīti**

|  |  |
| --- | --- |
| **PROGRAMMAS APSAIMNIEKOTĀJS** | **KOMERSANTS** |
| **Latvijas Investīciju un attīstības aģentūra****PVN LV 90001739473** |  |
| Pērses iela 2, Rīga, LV-1442liaa@liaa.gov.lvTālrunis: 67039400Fakss: 67039401Valsts KaseSWIFT kods: TRELLV22Konta Nr.: LV76TREL212004513400B\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_J. Ločmelis202\_\_.gada \_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_202\_\_.gada \_\_\_\_\_\_\_\_\_\_\_\_\_\_\_\_\_\_\_\_ |

1.pielikums

202\_\_.gada \_\_\_\_\_\_\_\_\_\_\_\_\_

Civiltiesiskajam līgumam Nr.\_\_\_\_\_\_\_

par dalību divpusējās sadarbības fonda iniciatīvā

|  |
| --- |
| **MAKSĀJUMA PIEPRASĪJUMS**  |
| **par dalību divpusējās sadarbības iniciatīvā**  |

|  |  |
| --- | --- |
| ***1. LĪGUMA NUMURS, DATUMS:***  |   |
| **2. IZMAKSAS**  |   |
| **Izmaksu pozīcija**  | **Izmaksas (EUR)**  |
| Dienas nauda  |   |
| Izdevumi par viesnīcu  |   |
| Ceļa (transporta) un braukšanas izdevumi  |   |
| Dalības maksa/-s  |   |
| Citas izmaksas  |   |
| **Pieprasījuma kopsumma**  |   |
|  **3. REKVIZĪTI**   |   |   |   |   |
| Komersanta nosaukums:  |    |
| Reģistrācijas nr.:  |    |
| Juridiskā adrese: (Iela, mājas nr., pasta indekss, valsts)  |    |
| Kontaktpersona:  |   |
| Kontaktpersonas tel.nr., e-pasta adrese:  |   |
| Kredītiestāde:  |   |
| Kredītiestādes kods:  |   |
| Konta Nr.:  |   |

Atbalsta saņēmējs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts un tā atšifrējums)

Datums \_\_\_\_\_\_\_\_\_\_\_\_\_\_\_

Pielikumā tiek iesniegts:

1. darījumu apliecinošie dokumenti;
2. rīkojums par komandējumu u.c.

2.pielikums

202\_\_.gada \_\_\_\_\_\_\_\_\_\_\_\_\_

Civiltiesiskajam līgumam Nr.\_\_\_\_\_\_\_

par dalību divpusējās sadarbības fonda iniciatīvā

**Attiecināmās izmaksas un izmaksas apliecinošie dokumenti (kopijas)**

|  |  |  |
| --- | --- | --- |
| ***Nr.******p.k.*** | ***Attiecināmās izmaksas (izmaksu pozīcijas)*** | ***Pēc dalības divpusējās sadarbības iniciatīvas aktivitātē iesniedzamo dokumentu kopijas*** |
| **1.** | Komandējumu izmaksas komersantam:* dienas nauda;
* ceļa (transporta) izdevumi;
* braukšanas izdevumi;
* viesnīcas (naktsmītnes) izdevumi;
* bagāžas pārvadāšanas izmaksas.
 | 1. Rīkojums par komandējumu, kurā norādīts: * + darbinieka(u) vārds, uzvārds;
	+ komandējuma mērķis un laika periods;
	+ komandējuma izmaksu apmērs un atmaksas kārtība.

2. Darījumu apliecinoši dokumenti (rēķins, faktūrrēķins, preču pavadzīme-rēķins), proti, viesnīcas rēķins, transportlīdzekļa biļete(-es) (lidmašīnai gan biļete (t.sk. elektroniskā formāta aviobiļete, gan iekāpšanas talons (boarding pass)) vai avansa norēķins ar pievienotajiem dokumentiem. Uz darījumu apliecinošajiem dokumentiem ir jābūt norādītiem grāmatojumiem konta debetā un kredītā vai attiecīgā grāmatojuma numurs.1. 3. Bankas konta apgrozījuma izdruka.

4. Tirgus izpētes dokumenti. |
| **2.** | Konferenču un forumu, semināru, sanāksmju, kursu, informatīvo pasākumu, izstāžu un kontaktbiržu vai starptautisko organizāciju rīkoto pasākumu dalības maksa. | 1. Ar pakalpojuma sniedzēju noslēgtais līgums vai pieteikums (t.sk. elektronisks) dalībai starptautiskā izstādē, konferencē (seminārā, kursos), kontaktbiržā vai starptautisko organizāciju rīkotā pasākumā (turpmāk – pasākums) (t.sk. informācijas ievietošana pasākuma katalogā).

2. Darījumu apliecinoši dokumenti (rēķins, faktūrrēķins, preču pavadzīme-rēķins). Uz darījumu apliecinošajiem dokumentiem ir jābūt norādītiem grāmatojumiem konta debetā un kredītā.3. Bankas konta apgrozījuma izdruka.4. Organizatora izsniegts un parakstīts apliecinājums (t.sk. elektroniski saņemts), kas apliecina komersanta dalību pasākumā (ja attiecināms). 5. Kopija no pasākuma kataloga, t.sk. izdruka no elektroniskā kataloga, kurā var identificēt komersanta publikāciju (ja attiecināms).6. Fotogrāfija no pasākuma norises vietas (ja attiecināms).  |
| **3.** | Organizatora noteiktā maksa par informācijas izvietošanu kontaktbiržas vai konferences katalogā. |

**Vēršam uzmanību, ka uz visiem apliecinošajiem dokumentiem ir jānorāda civiltiesiskā līguma par dalību divpusējās sadarbības fonda iniciatīvā numurs.**

1. PVN likuma 112.panta pirmajā daļā3 ir iekļauts paritātes princips, kas paredz iespēju Latvijā reģistrētiem komersantiem atgūt samaksāto PVN Norvēģijā, Šveicē, Islandē, Monako un Lielbritānijā, līdz ar to divpusējā sadarbības fonda attiecināmo izmaksu ietvaros **PVN nav attiecināms** ES dalībvalstīs, Norvēģijā, Šveicē, Islandē, Monako un Lielbritānijā, izņemot gadījumus, ja komersants nav reģistrējies VID PVN maksātāju reģistrā. [↑](#footnote-ref-2)
2. <https://eeagrants.lv/wp-content/uploads/2021/02/EEA_CommunicationAndDesignManual_LV_2-1.pdf> [↑](#footnote-ref-3)